|  |
| --- |
| 19. SJEDNICA GRADSKOG VIJEĆA GRADA POŽEGE  TOČKA 1. DNEVNOG REDA  I Z V J E Š Ć E  O RADU GRADONAČELNIKA GRADA POŽEGE ZA RAZDOBLJE  OD 1. SRPNJA DO 31. PROSINCA 2022. GODINE  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Travanj 2023. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-02/23-03/5

URBROJ: 2177-1-01/01-23-2

Požega, 17. ožujka 2023.

GRADSKOM VIJEĆU GRADA POŽEGE

PREDMET: Izvješće o radu Gradonačelnika Grada Požege za razdoblje od 1. srpnja do 31. prosinca 2022. godine

- dostavlja se

Na osnovi članka 35.b stavka 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) i članka 66. stavka 1. Statuta Grada Požege (Službene novine Grada Požege, broj: 2/21. i 11/22.), dostavlja se Naslovu na razmatranje i usvajanje Izvješće o radu Gradonačelnika Grada Požege za razdoblje od 1. srpnja do 31. prosinca 2022. godine te Prijedlog Zaključka u svezi navedenog Izvješća.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege
2. Prijedlog Zaključka Gradskog vijeća Grada Požege
3. Izvješće o radu Gradonačelnika Grada Požege za razdoblje od 1. srpnja do 31. prosinca 2022. godine



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-02/23-03/5

URBROJ: 2177-1-01/01-23-3

Požega, 17. ožujka 2023.

Na temelju članka 35.b Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) te članka 62. stavka 1. podstavka 34. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 17. ožujka 2023. godine, donosi

Z A K L J U Č A K

Gradonačelnik Grada Požege podnosi Gradskom vijeću Grada Požege na razmatranje i usvajanje Izvješće o radu za razdoblje od 1. srpnja do 31. prosinca 2022. godine.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG

Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje lanac, okovi, ključ

Opis je automatski generiran GRAD POŽEGA

GRADSKO VIJEĆE

KLASA: 024-04/23-02/

URBROJ: 2177-1-02/01-23- 4

Požega, \_\_. travnja 2023.

Na temelju članka 35. stavka 1. točke 6., u svezi s člankom 35.b stavkom 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 20. i članka 119. stavka 1. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na 19. sjednici, održanoj dana, \_\_. travnja 2023. godine, donosi

Z A K L J U Č A K

o prihvaćanju Izvješća o radu Gradonačelnika Grada Požege za razdoblje

od 1. srpnja do 31. prosinca 2022. godine

I.

Gradsko vijeće Grada Požege prihvaća Izvješće o radu Gradonačelnika Grada Požege za razdoblje od 1. srpnja do 31. prosinca 2023. godine.

II.

Ovaj će se Zaključak objaviti u Službenim novinama Grada Požege.

PREDSJEDNIK

Matej Begić, dipl.ing.šum.

DOSTAVITI:

1. Gradonačelniku, ovdje
2. Upravnim tijelima Grada Požege
3. Pismohrani

Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje lanac, okovi, ključ

Opis je automatski generiranGRAD POŽEGA

GRADONAČELNIK

KLASA: 024-02/23-03/5

URBROJ: 2177-1-01/01-23-1

Požega, 17. ožujka 2023.

GRADSKOM VIJEĆU GRADA POŽEGE

Na temelju članka 35.b Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) i članka 66. stavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut), podnosim

I Z V J E Š Ć E

o radu za razdoblje od 1. srpnja do 31. prosinca 2022. godine

I. UVOD

Na temelju odredbi Statuta Gradonačelnik Grada Požege (u nastavku teksta: Gradonačelnik) priprema prijedloge općih akata, izvršava i osigurava izvršenje općih akata koje donosi Gradsko vijeće kao predstavničko tijelo, utvrđuje prijedlog proračuna Grada Požege i izvršenje proračuna, predlaže Gradskom vijeću donošenje proračuna, odluke o izvršavanju proračuna te polugodišnjeg i godišnjeg izvještaja o izvršavanju proračuna, upravlja pokretninama, nekretninama i imovinom u vlasništvu Grada Požege, odlučuje o stjecanju i otuđivanju pokretnina i nekretnina te drugom raspolaganju imovinom Grada Požege (čija pojedinačna vrijednost ne prelazi 0,5% iznosa prihoda bez primitka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno drugom raspolaganju imovinom, ako je stjecanje i otuđivanje planirano u Proračunu Grada Požege i provedeno u skladu sa zakonskim propisima), donosi pravilnik o unutarnjem redu za upravna tijela Grada Požege, donosi odluku o kriterijima za ocjenjivanje službenika i namještenika, te načinu provođenja ocjenjivanja, utvrđuje plan prijma u službu u upravna tijela Grada Požege, predlaže izradu prostornog plana kao i njegove izmjene i dopune, organizira zaštitu od požara na području Grada Požege i vodi brigu o uspješnom provođenju i poduzimanju mjera za unapređenje zaštite od požara, usmjerava djelovanje upravnih odjela i službi Grada Požege u obavljanju poslova iz samoupravnog djelokruga Grada Požege, nadzire rad upravnih odjela i službi u samoupravnom djelokrugu i poslovima državne uprave, daje mišljenje o prijedlozima koje podnose drugi ovlašteni predlagatelji i dr.

Odredbom članka 120. Statuta propisano je da Gradonačelnik u poslovima iz svog djelokruga donosi zaključke, rješenja, pravilnike i druge opće akte kada je na to ovlašten zakonom ili općim aktom Gradskog vijeća Grada Požege (u nastavku teksta: Gradsko vijeće).

II. AKTIVNOSTI GRADONAČELNIKA KAO NOSITELJA IZVRŠNE VLASTI

1. Sukladno ovlastima Gradonačelnika iz članka 62. Statuta i djelokrugu poslova Upravnog odjela za samoupravu, u razdoblju od 1. srpnja do 31. prosinca 2022. godine (u nastavku teksta: izvještajno razdoblje), Gradonačelnik je utvrdio prijedloge akata koji su usvojeni na Gradskom vijeću Grada Požege (u nastavku teksta: Gradsko vijeće), kako slijedi:

- na 14. sjednici Gradskog vijeća (15. rujna 2022. godine):

1. Izvješće o radu Gradonačelnika Grada Požege za razdoblje od 1. siječnja do 30. lipnja 2022. godine

2. Polugodišnji izvještaj Proračuna Grada Požege za 2022. godinu

3. Zaključak o prihvaćanju Izvješća o realizaciji Programa javnih potreba u kulturi u Gradu Požegi za prvo polugodište 2022. godinu

4. Zaključak o prihvaćanju Izvješća o realizaciji Programa javnih potreba u predškolskom odgoju i školstvu u Gradu Požegi za prvo polugodište 2022. godinu

5. Zaključak o prihvaćanju Izvješća o realizaciji Programa javnih potreba u sportu u Gradu Požegi za prvo polugodište 2022. godinu

6. Zaključak o prihvaćanju Izvješća o realizaciji Programa javnih potreba u socijalnoj skrbi u Gradu Požegi za prvo polugodište 2022. godinu

7. Zaključak o prihvaćanju Izvješća o realizaciji Programa javnih potreba u turizmi i ostalih udruga i društava građana u Gradu Požegi za prvo polugodište 2022. godinu

8. Zaključak o usvajanju Izvješća o korištenju proračunske zalihe za razdoblje od 1. travnja do 30. lipnja 2022. godine

9. Odluka o imenovanju vršitelja dužnosti ravnatelja Gradskog muzeja Požega

10. Odluka o izmjeni Odluke o parkiranju

11. Rješenje o razrješenju i imenovanju članova Povjerenstva za procjenu šteta od prirodnih nepogoda

- na 15. sjednici Gradskog vijeća (27. listopada 2022. godine):

1. Zaključak o usvajanju Izvješća o korištenju proračunske zalihe za razdoblje od 1. srpnja do 30. rujna 2022. godine

2. II. izmjene i dopune Proračuna Grada Požege za 2022. godinu

3. Zaključak o usvajanju Programa o izmjenama i dopunama Programa rada Upravnih tijela Grada Požege za 2022. godinu

4. Odluka o izmjenama Odluke o raspodjeli rezultata poslovanja Grada Požege za 2021. godinu

5. Izmjene i dopune Programa javnih potreba u kulturi u Gradu Požegi za 2022. godinu

6. Izmjene i dopune Programa javnih potreba u predškolskom odgoju i školstvu u Gradu Požegi za 2022. godinu

7. Izmjene i dopune Programa javnih potreba u sportu u Gradu Požegi za 2022. godinu

8. Izmjene i dopune Programa javnih potreba u socijalnoj skrbi u Gradu Požegi za 2022. godinu

9. Izmjene i dopune Programa javnih potreba u turizmu i ostalih udruga i društava građana u Gradu Požegi za 2022. godinu

10. II. izmjena Programa građenja objekata i uređaja komunalne infrastrukture za 2022. godinu

11. II. izmjena Programa održavanja komunalne infrastrukture u Gradu Požegi i prigradskim naseljima za 2022. godinu

12. II. izmjena Programa utroška sredstava šumskog doprinosa u 2022. godini

13. Odluka o II. izmjeni Odluke o mjerilima i načinu rasporeda sredstava komunalne naknade za komunalne djelatnosti za 2022. godinu

14. II. izmjenu Programa rasporeda sredstava naknade za zadržavanje nezakonito izgrađenih zgrada u prostoru za 2022. godinu

15. Odluka o imenovanju Povjerenstva za zakup poljoprivrednog zemljišta u vlasništvu Republike Hrvatske na području Grada Požege

16. Odluka o imenovanju Povjerenstva za prodaju poljoprivrednog zemljišta u vlasništvu Republike Hrvatske na području Grada Požege

17. Odluka o imenovanju Povjerenstva za uvođenje u posjed poljoprivrednog zemljišta u vlasništvu Republike Hrvatske na području Grada Požege

18. Odluka o osnivanju Kulturnog vijeća Grada Požege

19. Odluka o izmjeni Odluke o naknadi za korištenje odlagališta otpada na području druge jedinice lokalne samouprave

20. Odluka o izmjenama Odluke o porezima Grada Požege

21. Odluka o jednokratnoj novčanoj pomoći obiteljima i kućanstvima za ublažavanje krize u 2022. godini

22 Pravilnik o stipendiranju studenata s područja grada Požege

23. Odluka o davanju odobrenja na Program rada Savjeta mladih Grada Požege za 2023. godinu

24. Odluka o davanju prethodne suglasnosti na Statut Dječjeg vrtića Požega

25. Odluka o davanju prethodne suglasnosti na Statutarnu Odluku o izmjenama i dopunama Statuta Gradske knjižnice Požega

26. Odluka o davanju prethodne suglasnosti na Statutarnu Odluku o izmjenama i dopunama Statuta Gradskog kazališta Požega

27. Rješenje o razrješenju i imenovanju članova Upravnog vijeća Gradskog muzeja Požega

- na 16. sjednici Gradskog vijeća (16. prosinca 2022. godine):

1. Proračun Grada Požege za 2023. godinu

2. Zaključak o usvajanju Programa rada upravnih tijela Grada Požege za 2023. godinu

3. Odluka o izvršavanju Proračuna Grada Požege za 2023. godinu

4. Program javnih potreba u kulturi u Gradu Požegi za 2023. godinu

5. Program javnih potreba u predškolskom odgoju i školstvu u Gradu Požegi za 2023. godinu

6. Program javnih potreba u sportu u Gradu Požegi za 2023. godinu

7. Program javnih potreba u socijalnoj skrbi u Gradu Požegi za 2023. godinu

8. Program javnih potreba u turizmu i ostalih udruga i društava građana u Gradu Požegi za 2023. godinu

9. Program građenja objekata i uređaja komunalne infrastrukture za 2023. godinu

10. Program održavanja komunalne infrastrukture i Opseg radova na održavanju uređenog građevinskog zemljišta u Gradu Požegi i prigradskim naseljima za 2023. godinu

11. Program utroška sredstava šumskog doprinosa za Grad Požegu za 2023. godinu

12. Odluka o mjerilima i načinu rasporeda sredstava komunalne naknade za komunalne djelatnosti za 2023. godinu

13. Program o rasporedu sredstava naknade za zadržavanje nezakonito izgrađenih zgrada u prostoru za 2023. godinu

14. Program korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2023. godini

15. Odluka o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege za 2023. godinu

16. Odluka o davanju prethodne suglasnosti na Statutarnu Odluku o izmjenama i dopunama Statuta Gradskog muzeja Požega

17. Odluka o prodaji suvlasničkog dijela nekretnine k.č.br. 697/6, u k.o. Požega

18. Odluka o prodaji suvlasničkog dijela nekretnine k.č.br. 1577, u k.o. Požega

19. Odluka o obavljanju dimnjačarskih poslova

20. Zaključak o davanju prethodne suglasnosti na opće uvjete korištenja dimnjačarskih usluga

21. Odluka o sufinanciranju studenata medicine, stipendista Požeško-slavonske županije za akademsku godinu 2022./2023.

22. Pravilnik o jednostavnoj nabavi roba, usluga i radova te provedbe projektnih natječaja na koje se ne primjenjuje Zakon o javnoj nabavi

23. Odluka o stavljanju izvan snage Odluke o sufinanciranju troškova Katoličke osnovne škole u Požegi u školskoj godini 2022./2023.

2. Na temelju posebnih propisa, a u skladu s planom Proračuna Grada Požege za 2022. godinu u izvještajnom razdoblju, Gradonačelnik je pokrenuo određene aktivnosti te donio određene odluke, kako slijedi:

1. U izvještajnom razdoblju kroz Upravni odjel za financije i proračun obavljeni su sljedeći poslovi:

- sastavljeni su polugodišnji i devetomjesečni financijski izvještaji za Grad Požegu i proračunske korisnike (Gradsku knjižnicu Požega, Gradsko kazalište Požega, Gradski muzej Požega, Dječji vrtić Požega, Javnu vatrogasnu postrojbu Grada Požega, Lokalnu razvojnu agenciju Požega), te konsolidirani izvještaj za prvo polugodište 2022. godine

- pripremljeni su prijedlozi rebalansa Proračuna Grada Požege za 2022. godinu

- sastavljana su i predana izvješća obračuna PDV-a, te plaćanja PDV-a

- dane su Upute za izradu proračuna i financijskog plana proračunskih korisnika za razdoblje 2023.-2025. godine

- pripremljen je Prijedlog Proračuna Grada Požege sa projekcijama za razdoblje 2023.-2025. godine

- dane su Upute za obavljanje redovitog godišnjeg popisa imovine, potraživanja i obveza na dan 31. prosinca 2022. godine

- obavljano je mjesečno praćenje izvršenja Proračuna

- obavljeni su mjesečni obračuni i isplate plaće i drugih primanja za zaposlene Grada Požege i zaposlene kod proračunskih korisnika, popunjavanje svih obrazaca u svezi isplata, te dostavljanje istih Poreznoj upravi

- obavljeni su mjesečni obračuni i isplate naknada gradskim vijećnicima, članovima radnih tijela Gradskog vijeća i povjerenstava

- obavljeno je mjesečno usklađivanje analitičke i sintetičke evidencije

- svakodnevno su obavljani poslovi u svezi praćenja priljeva novčanih sredstava, utvrđivanja zakonske i računske ispravnosti dokumenata (ulaznih računa, blagajni, temeljnica, izvoda), kontiranja i knjiženja dokumenata, vođenja blagajničkog poslovanja, vođenja analitičke evidencije dugotrajne imovine i sitnog inventara, vođenja knjige ulaznih i izlaznih računa, podmirivanja obveza prema dobavljačima za Grad i proračunske korisnike, sastavljanje prijedloga kompenzacija i knjiženja istih,

- upućene su opomene za pojedina ostala nenaplaćena potraživanja,

- praćeni su zakonski propisi u cilju primjene istih, te drugi poslovi.

Planirana sredstva kroz UOFIP u iznosu 13.037.900,00 kn, realizirana su u izvještajnom razdoblju u iznosu 6.334.234,66 kn za projekte i aktivnosti planirane programom rada i proračunom.

2. Upravni odjel za društvene djelatnosti obavlja poslove na osiguranju uvjeta za zadovoljavanje lokalnih potreba stanovnika Grada Požege u području brige o djeci, obrazovanja i odgoja, socijalne skrbi i zdravstva kao i područja kulture, sporta i tehničke kulture.

FINANCIRANJE UDRUGA

Temeljem Odluke o raspodjeli sredstava na poziciji - Program djelatnosti udruga i društava u kulturi u 2022. godini (KLASA: 024-06/22-01/1, URBROJ: 2177-1-01/01-22-4 od 21. ožujka 2022. godine), a koju je donio Gradonačelnik na prijedlog Kulturnog vijeća Grada Požege, u izvještajnom razdoblju od srpnja do kraja prosinca 2023. godine odobrena su sredstva za isplatu, za ukupno 15 udruga iz kulture.

Temeljem Odluke u svezi raspodjele sredstava na poziciji Udruga proizašlih iz Domovinskog rata, Ostale udruge i društava građana, Udruge invalida te Humanitarne udruge u 2022. godini (KLASA: 230-02/22-01/2, URBROJ: 2177-1-01/01-22-4 od 17. ožujka 2022. godine) u izvještajnom razdoblju odobrena su sredstva za isplatu još devet braniteljskih udruga, šest udruga osoba s invaliditetom, jednu humanitarnu udrugu te 28 ostalih udruga.

Nadalje, dio udruga financiran je izravno sukladno odluci Gradonačelnika, temeljem ugovora, a riječ je o udrugama koje ili nemaju obvezu prijaviti se na javni poziv poput vjerskih udruga ili se javljaju za aktivnosti koje nisu mogle biti planirane u vrijeme provođenja javnoga poziva. Ovim su putem odobrena sredstva za ukupno osama udruga te tri vjerske zajednice.

Iz toga proizlazi da je u izvještajnom razdoblju ukupno financirano 69 udruga.

ODGOJ, OBRAZOVANJE I PREDŠKOLSKI ODGOJ

Temeljem provedenog Javnog natječaja za dodjelu stipendije darovitim učenicima srednjih škola za školsku godinu 2022./2023. (KLASA: 604-01/22-03/1, URBROJ: 2177-1-05/03-22-6 od 21. studenog 2022. godine) i Odluke o dodjeli stipendije darovitim učenicima srednjih škola za školsku godinu 2022./2023. (KLASA: 604-01/22-03/15 , URBROJ: 2177-1-05/03-22-8 od 29. prosinca 2022. godine) temeljem koje su potpisani ugovori o stipendiranju s jedanaest novih stipendista - darovitih učenika što, uz petero ranijih stipendista, čini ukupno 16 stipendista - darovitih učenika koji su primali 500,00 kn stipendije kroz devet mjesečnih rata u godini, a od rujna 527,42 kn, mjesečno.

Temeljem provedenog Javnog natječaja za dodjelu stipendije studentima s područja Grada Požege za 2022./2023. godinu (KLASA: 604-01/22-02/1, URBROJ: 2177/1-05/03-22-6 od 23. studenog 2022. godine) i Odluke o dodjeli stipendije za akademsku godinu 2022./2023. (KLASA: 604-01/22-02/27, URBROJ: 2177-1-05/03-22-7 od 29. prosinca 2022. godine) temeljem koje su potpisani ugovori o stipendiranju s 19 novih stipendista – studenata, tako da sada gradsku stipendiju prima ukupno 51 student. Studentske su stipendije povećane sa 1.000,00 na 1.393,88 kn, mjesečno.

Na temelju Odluke o sufinanciranju smještaja djece u privatnim predškolskim ustanovama na području Grada Požege (Službene novine broj: 17/12., 19/14. i 24/21.) sufinanciran je rad privatnih vrtića s 800,00 kn po djetetu, mjesečno, sukladno Odluci o subvencioniranju obrta za čuvanje djece na području Grada Požege (KLASA: 601-01/21-01/18, URBROJ: 2177/01-02/01-21-3 od 17. prosinca 2021. godine) nastavljeno je subvencioniranje rada djelatnosti obrta za čuvanje djece sa 600,00 kn po djetetu, mjesečno.

Katoličkoj osnovnoj školi - sukladno Odluci o sufinanciranju troškova Katoličke osnovne škole u Požegi, u školskoj godini 2021./2022. (KLASA: 602-02/21-03/1, URBROJ: 2177/01-02/01-21-4 od 21. listopada 2021. godine), u izvještajnom razdoblju odobrena su sredstva za financiranje materijalnih troškova te za plaće učitelja u produženom boravku.

Sufinanciranje Gimnazije u Požegi - Zaključkom gradonačelnika (KLASA: 402-01/22-04/120, URBROJ: 2177/01-05/02-22-2 od 2. lipnja 2022. godine) isplaćena je kapitalna pomoć za nabavu nefinancijske imovine.

Nabava radnih bilježnica za učenike osnovnih škola - Odlukom o nabavi radnih bilježnica za školsku godinu 2022./2023. (KLASA: 602-01/22-08/1, URBROJ: 2177-1-05/01-22-1 od 9. lipnja), Proračunom Grada Požege za 2022. godinu i Programom javnih potreba u predškolskom odgoju i školstvu u Gradu Požegi za 2022. godinu (Službene novine Grada Požege, broj: 24/21., 11/22.) isplaćena su sredstva za nabavu radnih bilježnica za Katoličku osnovnu školu u Požegi, OŠ J. Kempfa, OŠ A. Kanižlića i OŠ „D. Cesarić“ iz Požege te OŠ „V. Nazor“ iz Trenkova.

Grad Požega zajedno s osnovnim školama (OŠ Antuna Kanižlića, OŠ Julija Kempfa, OŠ Dobriša Cesarić) sudjeluje u programu Agencije za plaćanje u poljoprivredi, ribarstvu i ruralnom razvoju Medni dan 2022. godine. Program se provodi već nekoliko godina, a ima za cilj ponuditi učenicima prvih razrada osnovnih škola kvalitetan med domaćih, lokalnih proizvođača meda.

Odlukom o kriterijima, mjerilima i načinu financiranja decentraliziranih funkcija osnovnog školstva u Gradu Požegi u 2022. godini (Službene novine Grada Požege, broj: 15/22.) i Odlukom o financiranju Katoličke osnovne škole iz decentraliziranih sredstava u 2022. godini (Službene novine Grada Požege, broj: 15/22.) financiran je prijevoz učenika osnovnih škola, materijalni i financijski rashodi te iznadzakonskog standarda financiran je produženi boravak za učenike prvih i drugih razreda u svim osnovnim školama na području grada Požega.

SPORT I SPORTSKE MANIFESTACIJE

Temeljem članka 62. i 120. Statuta Grada Požege, Gradonačelnik je donio zaključke o financijskoj pomoći Požeškom sportskom savezu, kako slijedi:

- za redovnu djelatnost (zajedničke programe sporta, materijalne troškove i troškove održavanja sportskih objekata, stipendije vrhunskim sportašima, za suce, kotizacije i prijevoz, te za nužna kapitalna ulaganja)

- donacije za rad sportskih udruga i sufinanciranje kvalitetnog sporta

- donacije za rad sportskih udruga s invaliditetom

- sportske priredbe i manifestacije.

- obuka neplivača za djecu predškolske i školske dobi (škola plivanja)

ZDRAVSTVO, SOCIJALNA POMOĆ I POMOĆ OBITELJIMA I KUĆANSTVIMA,

Sukladno Odluci o socijalnoj skrbi Grada Požege (Službene novine broj: 11/22.), u izvještajnom razdoblju odobrena su sredstva za:

- režijske troškove (ukupno 157 korisnika zajamčene minimalne naknade)

- ostale novčane pomoći (ukupno 460 korisnika u potrebi)

- pomoć u podmirenju boravka djece u  vrtiću i jaslicama (11 korisnika)

- pomoć za kupnju ogrjeva (99 korisnika)

- novčani dar za svako novorođeno dijete (199 obitelji)

- subvencioniranje prehrane učenika (podmiren je trošak prehrane za 36 učenika lošijeg imovinskog stanja u gradskim osnovnim školama i 4 učenike iz Ukrajine)

- pomoć umirovljenicima s nižim mirovinama (novčana naknada isplaćena je za 27 umirovljenika s mirovinama manjim od 1.400,00 kn)

- jednokratna pomoć za ublažavanje krizne 2022. godine (232 jednokratne pomoći po 1.000,00 kn za umirovljenike i 103 jednokratne pomoći za korisnike zajamčene minimalne naknade po 1.000,00 kn )

- Božićnica umirovljenicima (209 umirovljenika s područja Grada Požege u iznosu 300,00 kn)

- akcija Nitko ne smije biti sam (693 samca iznad 70 godina, novčani dar od 100,00 kn i večera)

TURIZAM I TURISTIČKE MANIFESTACIJE

U izvještajnom razdoblju Gradonačelnik je donio zaključke o isplati sredstava Turističkoj zajednici Grada Požege za rad (sufinanciranje plaće) i manifestacije (za troškove organizacije Požeškog kulturnog ljeta, Festival Zlatne žice Slavonije, Okusi jeseni, Adventa u Požegi i Doček Nove godine).

NABAVA MOBILNOG KLIZALIŠTA

Za potrebe Adventa u Požegi i realizaciju Škole klizanja nabavljeno je mobilno klizalište za koje je izdvojeno 246.250,00 kuna.

FESTIVAL ZLATNE ŽICE SLAVONIJE

Od 2. do 4. rujna 2022. godine održan je tradicionalni Festival Zlatne žice Slavonije za koji je Grad Požega izdvojio 1.554.135,88 kuna.

PRORAČUNSKI KORISNICI

U okviru djelokruga rada Upravnog odjela za društvene djelatnosti kontroliran je rad proračunskih korisnika u kulturi (Gradskog kazališta Požega, Gradskog muzeja Požega i Gradske knjižnice Požega), u predškolskom odgoju (Dječjeg vrtića Požega), u osnovnoškolskom obrazovanju (OŠ Antuna Kanižlića, OŠ Dobriša Cesarića, OŠ Julija Kempfa), a obavljani su i poslovi vezani uz rad Gradskoga vijeća srpske nacionalne manjine Grada Požege.

3. U Upravnom odjelu za imovinsko-pravne poslove u kojem se obavljaju poslovi u svezi sa upravljanjem, otuđivanjem i davanjem na korištenje nekretnina u vlasništvu Grada u izvještajnom razdoblju iz područja imovinsko pravnih poslova i upravljanja nekretninama provedeni su postupci javnih natječaja za prodaju nekretnina u vlasništvu Grada kao i postupci javnih natječaja za zakup poslovnih prostora. Prema redovnom tijeku stvari i ako su za to postojali zakonski uvjeti, u izvještajnom razdoblju produživali su se ugovorni odnosi za najam stanova i korištenje poslovnih prostora od strane udruga sa područja Grada Požege.

U odnosu na poslove zastupanja Grada Požege u upravnim i sudskim postupcima koji poslovi su također u nadležnosti ovog upravnog odjela, Grad se odazvao na zaprimljene pozive te aktivno kao stranka u postupku sudjelovao na sudskim ročištima.

Iz nadležnosti Upravnog odjela za imovinsko-pravne poslove u ovom izvještajnom razdoblju iz stambenih odnosa i raspolaganja poslovnim prostorima i drugom imovinom Grada, doneseno je ukupno 34 odluka i zaključaka, te je potpisano ukupno 13 ugovora.

4. U izvještajnom razdoblju kroz Upravni odjel za komunalne djelatnosti i gospodarenje Grada Požege, u odnosu na planirana sredstva od 93.265.826,00 kn za 2022. godinu, realizirana su sredstva od 28.911.723,03 kn i to kroz program osnovne aktivnosti upravnog tijela, veterinarsko zdravstvenu zaštitu, održavanje, ulaganje, gospodarstvo, financiranje DVD-a i VZ, Civilnu zaštitu, te kroz programe vezane uz rad Odsjeka za gospodarstvo, poduzetništvo i europske integracije.

REDOVNA DJELATNOST

U području redovne djelatnosti upravnih tijela od ukupno planiranih 948.110,00 kn za 2022. godinu, realizirano je za projekte i aktivnosti u izvještajnom razdoblju 614.083,06 kn za sljedeće projekte, aktivnosti i troškove:

* izrada priključaka na sustav javne odvodnje
* osvjetljavanje zgrade Gradske knjižnice Požega povodom svjetskog dana sepse
* krčenje zapuštenih zelenih površina i rušenje stabala
* usluga izrada banera i oslikavanja, izrada info panoa, montaža adventskog vijenca
* montaža blagdanskih dekoracija
* suglasnost za priključenje i ostali materijalni troškovi
* isplaćena je naknada FZOEU
* u sklopu veterinarske zaštite životinja nastavljeno je s realizacijom Ugovora o obavljanju usluge
* skloništa za životinje i zbrinjavanje pasa, te je nastavljeno i sufinanciranje troškova sterilizacije i kastracije pasa i mačaka i mikročipiranje na području Grada Požege
* u sklopu Programa zaštite divljači nabavljena je oprema za provođenje programa.

ODRŽAVANJE

U području Održavanja od ukupno planiranih 18.231.218,00 kn za 2022. godinu, u izvještajnom razdoblju realizirano je za projekte i aktivnosti 8.308.670,70 kn za sljedeće projekte i aktivnosti:

* održavanje javnih površina na kojima nije dopušten promet motornim vozilima
* održavanje nerazvrstanih cesta, sanacije asfaltnih površina, vertikalna signalizacija nerazvrstanih cesta, održavanje makadama, horizontalna i svjetlosna signalizacija, sanacije asfaltnih površina, vertikalna, horizontalna i svjetlosna signalizacija bivše ceste ŽUC-a
* održavanje javne rasvjete temeljem godišnjeg ugovora i troškovi električne energije za javnu rasvjetu
* sakupljanje i odvoz otpada, javna higijena
* nabava sadnica i opreme za potrebe sadnje
* na temelju Ugovora o obavljanju usluge preventivne deratizacije na području Grada Požege nastavljeno je s jesenskom deratizacijom
* izvedeni su radovi na uređenju kolnog prilaza i platoa na teniskim terenima u Požegi
* izvršena je sanacija i čišćenje deponija i građevinskih parcela
* plaćanje režijskih troškova prostora u vlasništvu Grada Požege
* izvršeni su različiti popravci u prostorima u vlasništvu Grada
* radovi na obnovi pješačke staze sv. Vid - sv. Duh
* izrađena je betonska podloga za potrebe mjesnog groblja Laze Vasine
* servis i održavanje dizala
* izvršen je popravak barijera u ul. Kamenita vrata
* plaćanje premije osiguranja
* nabava materijala za potrebe Mjesnih domova
* različiti popravci za potrebe Mjesnih domova
* popravci u stambenim prostorima Grada
* izvršene su različite sanacije u poslovnim prostorima u vlasništvu Grada Požege
* izvršena je nabava i ugradnja UPS uređaja na dizalu Gradske knjižnice Grada Požege
* započeti su radovi na sanaciji krova stambene zgrade u ulici S. Radića
* izvođeni su dodatni radovi na sanaciji zidova na zgradi Požeške kuće
* dane su donacije građanima i trgovačkim društvima za obnovu fasade u povijesnoj jezgri Grada Požege

ULAGANJE

U području Ulaganja od ukupno planiranih 29.831.163,00 kn za 2022. godinu, u izvještajnom razdoblju realizirano je za projekte i aktivnosti 10.700.214,95 kn za sljedeće projekte i aktivnosti:

* dovršena je rekonstrukcija ulice Ante Starčevića u Požegi
* dovršena je izgradnja prometnice, pješačke staze i parkirališta u ulici Dobriše Cesarića i Josipa Runjanina u Požegi
* izvedba spojeva kanala u zatvoreni oborinski sustav u Ulici braće Radić u Drškovcima
* uređenje zelenih površina i ugradnja kanalice u ulici F. Thauzyja
* završeni su radovi na izgradnji mosta na rijeci Orljavi u Dervišagi
* završeni su radovi na izgradnji spojne staze Babin Vir - Šetnica na Orljavi
* izrada projektne dokumentacije za izgradnju pješačko-biciklističke staze u Zagrebačkoj ulici u Požegi
* izrada projektne dokumentacije za izgradnju parkirališta na k.č.br. 4583/2, k.o. Požega
* izgradnja javne rasvjete u ulici Tina Ujevića u Požegi - staza prema šetnici, odvojku Cvjetne ulice u Požegi, ulici J. Runjanina u Požegi, te rekonstrukcija javne rasvjete u ulici A. Starčevića u Požegi
* izvršena je sanacija deponija i izrađena betonska podloga za kontejner na groblju u Crkvenim Vrhovcima
* nastavljeno je sudjelovanje u realizaciji Projekta Aglomeracija Požega i Pleternica
* izrađen je Geodetski snimak i izračun raspoloživog kapaciteta odlagališta otpada „Vinogradine“.
* sufinanciranje izgradnje kompostane na lokaciji „Vinogradine“
* nabava opločnjaka i rubnjaka za šetnicu na Orljavi
* nastavljeno je s održavanjem urbane opreme sukladno potpisanom ugovoru
* nabavljene su solarne pametne klupe
* sukladno potpisanom ugovoru kontinuirano se radilo na održavanju dječjih igrališta
* izvršena je nabava novih sprava za dječja igrališta
* izrađena je projektna dokumentacija za rekonstrukciju zgrade Tenis kluba u Požegi
* započeti su radovi na izgradnji mrtvačnice u Ugarcima
* nastavljeno je kontinuirano ulaganje u društvene domove
* završeno je uređenje prostora pisarnice Grada Požege, te nabavljen uredski namještaj i rasvjeta
* nastavljeno je s ulaganjem u nogometni teren NK Slavonija, te su nabavljene kučice za pričuvne igrače, postavljen je umjetni travnjak na pomoćnom igralištu, postavljeni su novi reflektori na pomoćnom igralištu, postavljena je nova panel ograda
* započet je postupak izrade projektne dokumentacije za izgradnju objekta Državnog arhiva, te je izrađeno idejno rješenje i geomehanički elaborat u svrhu temeljenja zgrade
* izrada troškovnika za sanaciju odmarališta u Baškoj
* izrada procjembenih elaborata, energetskih certifikata, geodetskih elaborata
* projektna tehnička dokumentacija za postavljanje video nadzora na području Grada Požege
* izrada revizije cestovne sigurnosti
* izvršena je kontrola kvalitete horizontalne signalizacije

GOSPODARSTVO

U području Gospodarstva od ukupno planiranih 4.329.135,00 kn za 2022. godinu, u izvještajnom razdoblju realizirano je za projekte i aktivnosti 2.014.455,68 kn za sljedeće projekte i aktivnosti:

* u okviru projekta Subvencije za smještajne kapacitete potpisano je osam Ugovora o dodjeli potpora u turizmu
* potpisan je Ugovor o isplati poticaja za uzgoj i držanje krava, te je nastavljeno sufinanciranje umjetnog osjemenjivanja krmača i nazimica i goveda
* nastavljeno je financiranje subvencije gradskog prijevoza sukladno Ugovoru o koncesiji za obavljanje unutarnjeg linijskog prijevoza putnika na području Grada Požege
* nastavljeno je financiranje rada reciklažnog dvorišta
* kroz program Poticanje zapošljavanja i razvoja poduzetništva potpisano je 25 Ugovora o dodjeli poticaja za početak obavljanja registrirane djelatnosti, te 10 Ugovora o dodjeli poticaja za zapošljavanje i razvoj poduzetništva za sufinanciranje 13 djelatnika
* potpisan je Ugovor o sufinanciranju projekta „Javni radovi“- revitalizacija javnih površina sa Hrvatskim zavodom za zapošljavanje za sedam radnika.

VATROGASTVO

U području Vatrogastva od ukupno planiranih 731.950,00 kn za 2022. godinu, u izvještajnom razdoblju realizirano je 406.171,44 kn za isplatu donacija prema Vatrogasnoj zajednici.

CIVILNA ZAŠTITA

U području Civilne zaštite od ukupno planiranih 70.000,00 kn, u izvještajnom razdoblju realizirano je 38.343,00 kn za uslugu vođenja poslova civilne zaštite, uslugu izrade procjene rizika od požara, te kupljenu dodatnu opremu za potrebe civilne zaštite.

ODSJEK ZA GOSPODARSTVO, PODUZETNIŠTVO I EUROPSKE INTEGRACIJE

Programi odsjeka za gospodarstvo, poduzetništvo i europske integracije planirani su kroz Upravni odjel za komunalne djelatnosti i gospodarenje u ukupnom iznosu od 39.124.250,00 kn za 2022. godinu i u izvještajnom razdoblju realizirani su u iznosu od 6.829.784,20 kn. Sredstva su predviđena i utrošena u svrhu realizacije projekta financiranih dijelom iz općih sredstava proračuna Grada, dijelom iz pomoći državnoga proračuna i strukturnih fondova Europske unije, te drugih izvora.

Požeške bolte **-** projekt podrazumijeva rekonstrukciju zgrade Gradskog muzeja i postavljanje stalnog muzejskog postava i dovršetak projekta uređenja centra za posjetitelje Požeška kuća.

Realizirani troškovi u izvještajnom razdoblju predstavljaju građevinske radove na zgradi Gradskog muzeja Požega, trošak stručnog i projektantskog nadzora nad izvođenjem radova, trošak opremanja Centra za posjetitelje „ Požeška kuća“ te troškove vezane za upravljanje projektom. U sklopu izvještajnog razdoblja potpisan je ugovor o nabavi usluge projektantskog nadzora

Priveden je kraju projekt Petica za dvoje V faza, te je započeo projekt Petica za dvoje VI faza, te troškovi koji su realizirani odnose se na rashode za zaposlene i materijalne rashode. Rashodi za zaposlene uključuju plaću voditelja projekta i plaće pomoćnika u nastavi čija je zadaća pomoći učenicima s teškoćama koji ne mogu samostalno svladavati nastavne sadržaje kako bi se doprinijelo njihovoj uključenosti u izvođenje nastavnog plana i programa te boljoj uspostavi socijalne interakcije s ostalim učenicima te učiteljima i nastavnicima. Materijalni rashodi odnose se između ostaloga na troškove energije, uredskog materijala, promidžbe i informiranja i slično. Kroz navedeni program u predmetnom razdoblju sklopljeno je 49 ugovora o radu na određeno vrijeme.

U programu PUK III. FAZA sredstva koja su realizirana najvećim dijelom odnose se na plaće teže zapošljivih žena, materijala potrebnih za obavljanje posla te edukacije kojima se povećala kvaliteta obrazovanja, a time i veća vjerojatnost zapošljavanja te plaću voditelja projekta. Kroz predmetni projekt sklopljena su 32 ugovora o radu.

U programu Požeški limači faza II**,** koji se odnosi na unaprjeđenje usluge ranog i predškolskog odgoja i obrazovanja u Dječjem vrtiću Požega kroz koji se financira plaća voditelja projekta, plaće djelatnika Dječjeg vrtića Požega zaposlenih kroz projekt te ostali materijalni rashodi. Kroz navedeni program u predmetnom razdoblju sklopljena su 3 ugovora o radu na određeno vrijeme.

Programi Naša školska užina II. i III. odnose se na financiranje prehrane djece slabijeg imovinskog stanja u osnovnoj školi, troškovi koji su nastali u izvještajnom razdoblju odnose se na pokrivanje materijalnih rashoda, te izradu promo materijala.

Program Čitam indirektno će povećati dostupnost materijala i aktivnosti kojima se potiče čitanje i razvijaju čitalačke kompetencije, te podići svijet o važnosti kulture čitanja djece i mladih do 25 godina, osoba starijih od 54 godine, te osoba s invaliditetom, kroz provedbu participativnih edukacija, putem online platforme, organizaciju tribine i Festivala dobre preporuke. Provedbom projekta će se povećati socijalna uključenost pripadnika ciljanih skupina i pojačati suradnja svih dionika kulturnog života zajednice. Troškovi realizirani kroz navedeni projekt odnose se na materijalne rashode za zaposlene.

Program Itu mehanizam odnosi se na financiranje izrade Strategije razvoja urbanog područja grada Požege za financijsko razdoblje od 2021. do 2027. godine. Navedena Strategija predstavlja temelj za korištenje sredstava Itu mehanizma u narednom programskom razdoblju.

Program Sanacija divljih odlagališta odnosi se na troškove potrebne za uklanjanje otpada odbačenog u okoliš, što uključuje izradu projektne dokumentacije, kao i radove na sanaciji divljih odlagališta, te osiguravanje navedenih područja, kako u budućem razdoblju ne bi ponovno postala divlja odlagališta. U predmetnom izvještajnom razdoblju sanirano je divlje odlagalište u Vidovcima.

POTPISANI AKTI

Na temelju posebnih propisa u oblasti komunalnih djelatnosti, prostornog uređenja, gospodarstva, imovinsko-pravnih odnosa pokrenute su određene aktivnosti i usvojene su određene odluke, kako slijedi:

- izdano je 38 posebnih uvjeta gradnje i 25 potvrda glavnog projekta

- potpisano je 39 ugovora o izvođenju radova i prokopu javne površine

- izdano je 13 rješenja o privremenoj prometnoj regulaciji prometa

- u svrhu izdavanja različitih suglasnosti, isplate sredstava i sl. doneseno je 27 odluka, zaključaka, te rješenja.

- donesen je i zaključak o usvajanju Izvedbenog programa zimske službe za razdoblje 2022/2023. godine

- u području izdavanja rješenja za komunalnu naknadu, spomeničku rentu i komunalni doprinos izdano je 485 rješenja

- izdano je 45 rješenja o naknadi za zadržavanje nezakonito izgrađene zgrade u prostoru

- izdano je 374 rješenja o obračunu naknade za uređenje voda

- u sklopu Programa zaštite divljači potpisan je protokol o postupanju, Ugovor sa stručnom osobom i lovačkim društvima o provođenju Programa zaštite divljači.

KOMUNALNO REDARSTVO

U području komunalnog redarstva izdano je:

- 66 rješenja o zakupu javnih površina

- 28 rješenja o uklanjanju ambrozije

- 35 zaključka o korištenju javne površine bez naknade

- napisano je 26 zapisnika, dopisa i službenih zabilješki u pogledu provođenja mjera sukladno odlukama Grada Požege.

PROMETNO REDARSTVO

U području prometnog redarstva izdano je 862 obavijesti o počinjenom prekršaju.

PODRUČJE NAPLATE PRIHODA

U svrhu naplate potraživanja izdano je ili pokrenuto:

* 154 opomena za najam javnih površina

- 36 opomena za komunalni doprinos

- 59 opomena za naplatu naknade za nezakonito izgrađene zgrade u prostoru

- 175 opomena za spomeničku rentu

- izdano je 204 opomena za pravne osobe za naplatu komunalne naknade i naknade za uređenje voda

* 9531 opomena za fizičke osobe za komunalnu naknadu i naknadu za uređenje voda.

PRORAČUNSKI KORISNICI

Lokalna razvojna agencija Požega (u nastavku teksta: Agencija) u izvještajnom razdoblju realizirala je sredstava u iznosu od 646.611,20 kuna, a sukladno Planu rada za 2022. godinu, u izvještajnom razdoblju obavljala je sljedeće aktivnosti:

Agencija je u drugoj polovici 2022. godine pratila provedbu Strategije razvoja Grada Požege, Provedbenog programa Grada Požege, pripremala projekte definirane Strategijom sukladno raspoloživim natječajima, provodi planirane projekte sukladno raspoloživim sredstvima, poticala zajedničke razvojne projekte s drugim jedinicama lokalne i područne (regionalne) samouprave i drugo. Lokalna razvojna agencija Požega koordinirala je izradu Strategije razvoja urbanog područja grada Požege za financijsko razdoblje 2021.-2027. godine. Izrada Strategije razvoja urbanog područja je preduvjet za korištenje mehanizma Integriranih teritorijalnih ulaganja (ITU) koji za cilj imaju stavljanje naglaska na urbana područja kao pokretače razvoja, jačanje teritorijalne suradnje u ujednačavanje regionalnog razvoja. Djelatnici Agencije aktivno su sudjelovali i koordinirali izradu Strategije te je u tu svrhu, u drugoj polovici 2022. godine, održana 1 radionica radnih skupina Partnerskog vijeća.

Lokalna razvojna agencija Požega je u drugoj polovici 2022. godine aktivno sudjelovala u predlaganju i pripremi razvojnih i strateških projekata regionalnog razvoja statističke regije. Aktivno je surađivala s drugim lokalnim razvojnim agencijama i regionalnim koordinatorima radi stvaranja i provedbe zajedničkih projekata, tako je održan jedan (1) sastanak i osam (8) međunarodnih sastanaka s projektnim konzorcijem.

Agencija u drugoj polovici 2022. godine sudjelovala u projektu „Razvoj Mreže poduzetničkih potpornih institucija (PPI) putem Hrvatske agencije za malo gospodarstvo, inovacije i investicije (HAMAG-BICRO)“- Faza 2, BOND 2.

Agencija je za Grad Požegu u drugoj polovici 2022. godine pripremala projekte sukladno dostupnim pozivima iz Operativnog programa Konkurentnost i kohezija 2014.-2020., Operativnog programa Učinkoviti ljudski potencijali 2014.-2020., Nacionalni plan oporavka i otpornosti 2021.-2026. te drugih Poziva i Natječaja koji su bili dostupni za jedinice lokalne samouprave i javne institucije te proračunske korisnike Grada Požege. Agencija je u drugoj polovici 2022. godine za Grad Požegu sudjelovala u pripremi i prijavi šest (6) projekata iz EU natječaja i nacionalnih poziva nadležnih ministarstava i državnih tijela, ukupne vrijednosti 15.658.779,54 kuna te je u provedbi osam (8) projekata ukupne vrijednosti 66.005.014,06 kuna.

Lokalna razvojna agencija Požega u drugoj polovici 2022. godini pružila je tehničku pomoć javnim ustanovama kojima je osnivač Grad Požega o mogućnostima financiranja iz EU fondova i drugih izvora financiranja. Djelatnici Agencije su pratili aktualne natječaje te informirali čelnike ustanova o otvorenim natječajima i javnim pozivima a ukupno je prijavljeno dva (2) projekta.

Agencija je u drugoj polovici 2022. godini pružala savjetodavnu pomoć vezano za mogućnosti apliciranja na otvorene natječaje zainteresiranim gospodarskim subjektima, također je pružila tehničku pomoć pri pripremi projektnih prijava za dvije (2) organizacije civilnog društva te je prijavljeno ukupno četiri (4) projekta. Ukupan iznos prijavljenih projekata iznosi: 219.100,43 kuna. Djelatnici Lokalne razvojne agencije Požega pružali su savjetodavne usluge oko mogućnosti financiranja i prijave ne natječaje više organizacija civilnog društva.

Lokalna razvojna agencija Požega zadužena je za upravljanje Poduzetničkim inkubatorom Požega. Na dan 31. prosinca 2022. godine popunjeno je 100% kapaciteta Poduzetničkog inkubatora: ukupno deset (10) uredskih prostora i četiri (4) hale. Konferencijsku dvoranu Poduzetničkog inkubatora u Požegi u drugoj polovici 2022. godine koristilo je 342 sudionika kroz 18 radnih dana te ukupno 60 sati.

U izvještajnom razdoblju djelatnici Agencije sudjelovali na ukupno 11 edukacija / radionica / predavanja.

Agencija je surađivala s relevantnim ministarstvima, agencijama, organizacijama i institucijama. S Hrvatskim zavodom za zapošljavanje potpisan je Partnerski sporazum o suradnji radi provedbe aktivnosti informiranja o kretanjima na tržištu rada i uslugama HZZ-a te suradnja oko aktualnih problema, pitanja i interesa na tržištu rada kroz Centar za informiranje i savjetovanje o karijeri (CISOK) kao zasebnu jedinicu HZZ-a. Također je Agencija postala članicom Udruge Mreža BOND te sudjelovala u svim organiziranim događanjima Udruge u predmetnom razdoblju

Javna vatrogasna postrojba Grada Požeg**e** (u nastavku teksta: JVP) u izvještajnom razdoblju utrošila je iznos od 2.261.456,10 kuna.

U JVP, u izvještajnom razdoblju kupljena je sljedeća oprema: vatrogasna odjela za šumske požare, maske za lice, rukavice za strukturne požare, rukavice za tehničke intervencije, teleskopska ljestva, dva nosača za izolacijske aparate, dvije kompozitne boce, navlake za kompozitne boce, kamera, tablet, ugrađena brza spojnica za zrak i struju na autocisterni, čizme za šumske požare i košulje za djelatnike.

Aktivnosti u izvještajnom razdoblju prikazane su u tabličnoj evidenciji, kako slijedi:

|  |  |  |  |  |
| --- | --- | --- | --- | --- |
| Mjeseci | Broj intervencija | Požarne intervencije | Tehničke intervencije | Ostale intervencije |
| Srpanj | 47 | 5 | 7 | 35 |
| Kolovoz | 36 | 2 | 13 | 21 |
| Rujan | 35 | 2 | 13 | 20 |
| Listopad | 32 | 4 | 3 | 25 |
| Studeni | 18 | 2 | 4 | 12 |
| Prosinac | 54 | 4 | 16 | 34 |
| Ukupno | 222 | 19 | 56 | 147 |

Ostale intervencije odnose se na usluge osiguranja u kazalištu, prijevoz vode, izvidi i lažne dojave.

5. U izvještajnom razdoblju Služba za javnu nabavu provela je 11 postupaka javne nabave i 81 postupak jednostavne nabave robe/radova/usluga, kako slijedi:

- u postupcima jednostavne nabave doneseno je 81 odluka o imenovanju povjerenstva, 74 odluke o odabiru, sedam odluka o poništenju i potpisana su 72 ugovora o nabavi roba/usluga/radova.

- u postupcima javne nabave doneseno je 11 odluka o imenovanju povjerenstva, devet odluka o odabiru, dvije odluke o poništenju, te je potpisano sedam ugovora o nabavi roba/usluga/radova.

6. Služba za unutarnju Grada Požege (u nastavku teksta: Služba) u izvještajnom je razdoblju obavljala unutarnju reviziju u skladu s Godišnjim planom rada Službe.

U izvještajnom razdoblju usvojene su Izmjene i dopune Godišnjeg plana Službe za unutarnju reviziju Grada Požege za 2022. godinu i Godišnji plan Službe za unutarnju reviziju za 2023. godinu.

III. OSTALE AKTIVNOSTI GRADONAČELNIKA

U Upravnom odjelu za samoupravu kroz Odsjek za poslove gradonačelnika, u ovom izvještajnom razdoblju evidentirane su ostale aktivnosti Gradonačelnika. Pregled svih aktivnosti Gradonačelnika od interesa za javnost predstavlja redovno objavljivanje svih informacija na službenim internetskim stranicama Grada Požege (u nastavku teksta: Grad).

Vidljiv i lako dostupan je Kalendar događanja, gdje se svakodnevno osvježava sadržaj najave događaja. Tijekom ovog izvještajnog razdoblja objavljeno je 147 aktivnosti Gradonačelnika.

Događaji i različite manifestacije, priredbe i sl. redovno se najavljuju na konferencijama za novinare, a javnost je i posredstvom drugih medija obavještavana o događanjima i skupovima koje je organizirao Grad ili u kojima sudjeluje.

U skupini Vijesti obuhvaćena je aktivnost na razini Grada. U ovom izvještajnom razdoblju objavljeno je 316 naslova, s višestrukim brojem fotografija. Objavljeni sadržaji na službenim internetskim stranicama Grada prikazuju ostvarivanje funkcije Gradonačelnika i kroz objave svih odluka koje je donosio, te transparentne informacije o događajima koje je Grad organizirao ili su od posebnog interesa za Grad.

Odjeljak Vijesti na službenoj internetskoj stranici Grada se može grupirati prema određenim područjima, tako da ovaj pregled ima sljedeći broj objava:  Grad - 124; Gospodarstvo - 21; Gradska uprava - 19, Kultura - 57, Sport - 28; Turizam - 22 naslova; Ostalo - 45.

Službene internetske stranice Grada Požega imaju dnevno prosječno 1587 posjeta.

Pregled objavljenih informativnih sadržaja daje se u nastavno navedenoj tabeli:

|  |  |
| --- | --- |
| Područje | Broj u izvještajnom razdoblju |
| Uprava | 19 |
| Grad | 124 |
| Ostalo | 45 |
| Turizam | 22 |
| Sport | 28 |
| Kultura | 57 |
| Gospodarstvo | 21 |
| UKUPNO | 316 |

Na ovaj način pregledno, ažurno, ali i detaljno daje se jednostavna mogućnost svakom građaninu da prati kako Gradska uprava i Gradonačelnik ostvaruju svoje funkcije.

Gradonačelnik Grada Požege i/ili njegov zamjenik od početka srpnja do kraja prosinca 2022. održali su sastanke s pravnim ili fizičkim osobama, a sve u svrhu ostvarenja brojnih projekata na dobrobit Grada i njegovih građana. U cilju ostvarivanja javnosti rada Gradonačelnika i informiranja javnosti o radu Gradske uprave, predstavnici medija redovito su izvješćivani i pozivani te kontinuirano prate sjednice Gradskog vijeća, konferencije za novinare, prijeme i događanja i ostale aktivnosti Grada Požege. Gradonačelnik, njegov zamjenik i suradnici redoviti su sudionici događanja koja se održavaju u našemu Gradu.

U izvještajnom razdoblju Gradonačelnik je primio na razgovor 255 građana. Komunikacija s građanima omogućena je i posredstvom internetskih stranica, gdje se u posebnom odjeljku može postaviti pitanje Gradonačelniku i Gradskoj upravi.

GRADONAČELNIK

dr.sc. Željko Glavić, v.r.